Toshkentda gidrometeorologiya boshqarmasini tashkil etish rejalashtirilmoqda

Toshkentda gidrometeorologiya boshqarmasini tashkil etish rejalashtirilmoqda. Bu haqda “Gazeta.uz” xabar berdi.

Xabarda aytilishicha, kuzatuv gidrometeorologik tarmog‘ini kengaytirish maqsadida “Toshkent—Vostochniy” aviameteostansiyasi, “Amirsoy”, “Beldersoy”, “Orzu” va “Chodak” qorko‘chki stansiyalari, “Nurafshon”, “Ohangaron”, “Guliston”, “Zamin” va “Sangardak” meteorologiya stansiyalarini, shuningdek, 12 ta agrometeorologiya postlarni ochish taklif etilgan.
Bundan tashqari, 2019—2025-yillar uchun O‘zbekistonning gidrometeorologiya xizmati innovatsion rivojlanish konsepsiyasini va uni amalga oshirish uchun yo‘l xaritasini tasdiqlash rejalashtirilgan.
Loyihada O‘zbekistonning gidrometeorologiya xizmatining davlat organlari va tashkilotlari bilan o‘zaro munosabatlari belgilovchi maqomining yo‘qligi, bu esa gidrometeorologik faoliyatni tartibga solish va davlat va xususiy sektorga gidrometeorologiya xizmatlarini ko‘rsatish uchun huquqiy asos yaratish imkonini bermasligi aytib o‘tilgan.
O‘zgidromet hududiy bo‘linmalarining yetarlicha rivojlanmaganligi prognozlarni tayyorlash va xavfli hodisalarni kuzatishda boshqaruvni ortiqcha markazlashtirishga olib kelgan.
Bundan tashqari, qorko‘chki stansiyalarining hozirgi miqdori tog‘li hududlarda tizimli prognostika va ko‘chkiga qarshi choralarni ta’minlamaydi.